રાહુલ ગાંધીએ આગળ કહ્યું કે, 'કોંગ્રેસ સરકારે મનરેગા માટે 35 હજાર કરોડની ફાળવણી કરી હતી. આ બહુ મોટી રકમ હોય છે. આટલા પૈસામાં કોંગ્રેસે દેશભરમાં કરોડો લોકોને રોજગાર આપ્યો. મોદીજીએ એટલી જ રકમ, 33 હજાર કરોડ રૂપિયા એક કંપનીને આપ્યા. યુપીએ સરકાર સમયે મારી મુલાકાતો દરમિયાન દરેક જિલ્લામાં મને લોકો કામ કરતા જોવા મળતા હતા. આજે ગુજરાતમાં હજારો કિમીના પ્રવાસમાં મને એક પણ નેનો ગાડી દેખાઇ નથી. મોદીજીએ ગુજરાતમાં 90 ટકા કોલેજોને પ્રાવેટાઇઝ કરી નાંખી છે, હોસ્પિટલો પ્રાઇવેટાઇઝ કરી દીધી છે. નોટબંધીમાં પ્રમાણિકો લાઇનમાં ઊભા હતા અને સૂટ-બૂટવાળા લોકોએ પોતાનું તમામ કાળુ નાણું સફેદ કર્યું.'